John Green

John Michael Green (* 24. august 1977, Indianapolis, Indiana, USA) je americký spisovateľ, vlogger a tvorca online vyučbových videí. 

V roku 2005 získal Michael L. Printz Award za svoju prvotinu Kam zmizla Aljaška. Jeho román Na vine sú hviezdy z januára 2012 sa dostal na zoznam bestsellerov New York Times. V roku 2014 bol zaradený do zoznamu 100 najvplyvnejších ľudí na svete podľa časopisu Time."John Green | TIME.com". Time Magazine. Vydaný 25.apríla 2014.

Je držiteľom viacerých významných literárnych cien, bol tiež dvakrát finalistom literárnych cien denníka Los Angeles Times. Spolu s bratom Hankom tvorí jednu z najobľúbenejších online videorelácií http://www.youtube.com/user/vlogbrothers Vlogbrothers. 

Medzi jeho najväčšie diela patria Kam zmizla Aljaška, Na vine sú hviezdy Ikar, 2013, preklad: Milan Kopecký a Papierové mestá,Ikar, 2014, preklad: Milan Kopecký ďalej Poučka o podstate predvídateľnosti Katherín, Nech sneží, Všade samé korytnačky alebo Will Grayson, Will Grayson, napísané spoločne s Davidom Levithanom.

Tri z jeho kníh, Na vine sú hviezdy,Na vine sú hviezdy Papierové mestáhttp://www.imdb.com/title/tt3622592/ a Všade samé korytnačky, boli sfilmované. V októbri 2019 mal premiéru seriál podľa knihy Kam zmizla Aljaška. Looking for Alaska
 Životopis 
Narodil sa v Indianapolise rodičom Mikovi a Sydney. Tri týždne po jeho narodení sa jeho rodina sa presťahovala do Michiganu, potom Birminghamu v Alabame, a nakoniec do Orlanda na Floride. Navštevoval Lake Highland Preparatory School v Orlande a Indian Springs School.

Po absolvovaní vysokej školy pracoval päť mesiacov ako študentský kaplán v detskej nemocnici, keďže sa zapísal na bohosloveckú školu (aj keď do nej vlastne nikdy nechodil). Mal v úmysle stať sa kňazom, ale jeho skúsenosti v nemocnici s deťmi, ktoré trpia na nevyliečiteľné choroby, ho inšpirovali, aby sa stal autorom a neskôr napísal knihu Na vine sú hviezdy.

V súčasnosti žije s manželkou a dvoma deťmi v Indianapolise. 

 Referencie 

 Externé odkazy 

 Oficiálna stránka 

 Zdroj 

Kategória:Spisovatelia USA
Kategória:Osobnosti z Indianapolisu